﻿ Г-н Горанов, защо се срамувате от членството си в ДПС? :. Актуално
Начало / Актуално - Водещи новини / Г-н Горанов, защо се...
Така започва постът на Давид Мавродиев, публикуван във Феусбук групата "Аз подкрепям Лаура Кьовеши". Ето констатациите и въпросите му към министър Горанов:
Интересно, защо би скрил от биографията си визирания факт, при условие, че всеки друг на негово място би изтъкнал първия си успешен избор за депутатско място в парламента? Ако е неволна грешка в биографията от Уикипедия или пък неумишлен пропуск в биографията от МС, които няма как той да коригира, поради липса на достъп до сайтовете, то няма обяснение защо промяната не е направена поне в биографията, качена на сайта на министерството, което той управлява - Министерство на финансите.
Дали причината има нещо общо с факта, че в 41. НС той е народен представител само месец (от 14 юли до 20 август 2009 г.)? След което, както пише в биографиите му, "от месец август 2009 г. до месец април 2013 г. заема поста на заместник-министър на финансите", макар 2009 г. да е вече на 32 г., но без да е работил във финансовия сектор на реалната икономика, а само е заемал постове в държавната администрация, съдейки по информацията и от трите официални биографии на министъра - "През 2001 г. заема длъжността главен експерт в дирекция „Финансиране на държавни органи, програми и осигурителни фондове” към Министерството на финансите. От 2001 до 2009 г. е началник на отдел „Социални разходи” към Министерството на финансите, Управление на публичните финанси".
Най-същественият въпрос продължава да чака своя отговор... #КОЙлиГоНазначи?